# **ครุฑ2บันทึกข้อความ**

บธ.001/63

**ส่วนงาน** คณะวิทยาศาสตร์ สำนักงานคณบดี งานบริหารและธุรการ โทร 3801

**ที่** อว 69.5.1.1/277 **วันที่** 21 กุมภาพันธ์ พ.ศ. 2568

**เรื่อง** ขอรายงานสรุปเนื้อหาและการนำไปใช้ประโยชน์

**เรียน** คณบดีคณะวิทยาศาสตร์

ตามที่ ข้าพเจ้า นายเอกวิทย์ ตรีเนตร พนักงานมหาวิทยาลัย ตำแหน่งอาจารย์ ได้เข้าร่วมประชุมหัวหน้าภาควิชาเคมีแห่งประเทศไทย ครั้งที่ 43 จัดที่ ณ ศูนย์ประชุมนานาชาติเขาใหญ่ KYCC โรงแรมกรีนเนอรี่รีสอร์ทเขาใหญ่ อำเภอปากช่อง จังหวัดนครราชสีมา ระหว่างวันที่ 13 กุมภาพันธ์ พ.ศ. 2568 นั้น

บัดนี้ ข้าพเจ้าได้เข้าร่วมประชุมเรียบร้อยแล้ว ดังนั้นจึงขอรายงานสรุปเนื้อหา และประโยชน์ที่ได้รับ ดังนี้

1.1 ช่วงบ่ายได้เข้าร่วมประชุมหัวหน้าภาควิชาเคมีแห่งประเทศไทย ครั้งที่ 43 ในเวลา 13.00 น. โดยมีรายละเอียดสรุปดังต่อไปนี้

คณบดีคณะวิทยาศาสตร์ มหาวิทยาลัยสุรนารีที่เป็นเจ้าภาพการประชุมในครั้งนี้ ร่วมกับเป็นเจ้าภาพในการจัดงาน PACCON 2025 ได้ทำการเปิดประชุม หลังจากนั้น ศาสตราจารย์ ดร.วุฒิชัย พาราสุข นายกสมาคมเคมีแห่งประเทศไทย ได้กล่าวความสำคัญและกิจกรรมของทางสมาคมเคมีแห่งประเทศไทย พร้อมเข้าสู่การประชุมตามวาระต่างๆ ซึ่งประเด็นที่ประชุมส่วนใหญ่จะเน้นในเรื่องกิจกรรมของสมาคมเคมีว่าในแต่ละปีที่ผ่านมามีกิจกรรมที่นำไปสู่การพัฒนาความก้าวหน้าของผู้ประกอบวิชาชีพทางด้านเคมีอย่างไร มีการประสานงานกับทางหน่วยงานต่างประเทศในด้านเคมีของภูมิภาคอย่างไร และมีกิจกรรมเพิ่มเติมในปี 2568อย่างไรบ้าง ซึ่งเป็นการทำให้สมาคมเคมีเป็นที่รู้จักได้มากขึ้นและเป็นองค์กรที่แข็งแกร่งขึ้นในอนาคต หลังจากนั้นก็ได้มีการแนะนำกรรมการในสมาคมเคมีชุดใหม่ ตลอดจนแนะนำสมาชิกของสมาคมในแต่ละมหาวิทยาลัย และหน่วยงาน ประเด็นที่สำคัญที่สุดในการประชุมหัวหน้าภาคเคมีแห่งประเทศไทยในครั้งนี้คือประเด็นการวางมาตราฐานหลักสูตรที่มีการทำมาตราฐานหลักสูตร ในลักษณะ Exit and Exam เพื่อให้ท้ง 5 แขนงในสมาคมเคมี ได้มีการตั้งหน่วยงานในการเป็นศูนยอบรมมาตรฐานที่เกี่ยวข้องในแขนงนั้นๆ และ มีหน่วยงานของสมาชิกที่รับเป็นศูนย์สอบเพื่อให้เกิดเป็นมาตรฐานได้ต่อไป นอกจากนี้ยังได้กล่าวถึงประเด็นอื่นๆ ที่เป็นผลการดำเนินการของสมาคมที่สำคัญ คือ

1. การพัฒนาการเรียนการสอนวิทยาศาสตร์และเคมี: โครงการ "ห้องเรียนเคมีดาว" มุ่งเน้นการพัฒนาการเรียนการสอนวิทยาศาสตร์ โดยเฉพาะการทดลองเคมีด้วยเทคนิคปฏิบัติการเคมีแบบย่อส่วน (Small-Scale Chemistry Laboratory) ซึ่งช่วยเพิ่มประสบการณ์ และศักยภาพของครูและนักเรียน

2. การเพิ่มประสิทธิภาพการเรียนการสอน: การอบรมเชิงปฏิบัติการต่างๆ เช่น โครงการขยายเครือข่ายครูวิทยาศาสตร์ด้านปฏิบัติการเคมีแบบย่อส่วน ช่วยเพิ่มศักยภาพการเรียนการสอนวิชาวิทยาศาสตร์และเคมีได้อย่างมีประสิทธิภาพ ส่งเสริมให้นักเรียนได้ทำทดลองจริง ความปลอดภัยในการทดลอง: การใช้เทคนิคปฏิบัติการเคมีแบบย่อส่วนช่วยลดปริมาณสารเคมีที่ใช้ในการทดลอง

3. การได้รับรางวัลและการยอมรับ: มีการมอบรางวัลให้กับครู นักวิจัย และนักศึกษา ที่มีผลงานโดดเด่นด้านเคมี เช่น Dow-CST Award, ACES-CST Early Career Award, Shimadzu-CST Young Chemist Award รวมถึงได้มีการนำเสนอผลงานวิจัย: ในการประชุม PACCON มการนำเสนอผลงานวิจัยทั้งในรูปแบบบรรยายและโปสเตอร์

4. การส่งเสริม Green Chemistry: มีการประกวดการทดลองเคมีแบบย่อส่วนในหัวข้อ Green chemistry ซึ่งส่งเสริมให้นักเรียนและครูได้พัฒนาการทดลองที่สอดคล้องกับหลักการของ Green chemistry และเป็นมิตรต่อสิ่งแวดล้อม

5. การสร้างเครือข่ายความร่วมมือ: มีการร่วมมือกับหน่วยงานต่างๆ ทั้งในและต่างประเทศ เช่น สภาสมาคมวิทยาศาสตร์และเทคโนโลยี แห่งประเทศไทย (สสวทท), สำนักงานคณะกรรมการการศึกษาขั้นพื้นฐาน (สพฐ.), กลุ่มบริษัท ดาว ประเทศไทย, และหน่วยงานในต่างประเทศ เช่น ประเทศศรีลังกา และฟิลิปปินส์

2. ประโยชน์ต่อการปฏิบัติงานในตำแหน่งหน้าที่

งานสัมมนานี้ข้าพเจ้าได้ประโยชน์ต่อการปฏิบัติงานในตำแหน่งหน้าที่งานสอน และงานวิจัย โดยด้านการสอนได้รับความรู้จากการฟัง และสนทนาในที่ประชุม ทำให้สามารถนำความรู้เกี่ยวกับมาตราฐานหลักสูตรเคมีมีจุดเด่นจุดด้อยอย่างไร เพื่อจะได้นำกลับมาเปรียบเทียบกับทางหลักสูตรเคมีของตัวเอง เป็นการเปิดความรู้ที่สำคัญอย่างหนึ่ง

3. ประโยชน์ต่อหน่วยงาน (ระดับงาน/หลักสูตร/คณะ)

สำหรับประโยชน์ต่อหน่วยงาน ความรู้ที่ได้สามารถนำมาถ่ายทอดให้ผู้ร่วมงานที่เกี่ยวข้อง รวมถึงการนำแนวคิดที่ได้จากการอบรมสัมมนาในครั้งนี้ได้มีการนำไปใช้ในการเรียนการสอน และการวิจัยต่อไป เพื่อให้สอดคล้องกับความก้าวหน้าของหลักสูตรเคมีที่มีในนานาชาติ ซึ่งจะเป็นประโยชน์อย่างมากต่อหน่วยงานโดยรวมที่จะเกิดขึ้นในอนาคต

พร้อมนี้ได้แนบหลักฐานเข้าร่วมกิจกรรมงานประชุมหัวหน้าภาควิชาเคมีแห่งประเทศไทยครั้งที่ 43 ซึ่งมีรูปถ่าย จำนวน 2 รูป

จึงเรียนมาเพื่อโปรดทราบ



(นายเอกวิทย์ ตรีเนตร)



ตำแหน่ง อาจารย์

ประธานอาจารย์ผู้รับผิดชอบหลักสูตรสาขาวิชาเคมี

......24......./.....กุมภาพันธ์............/........2568..........

|  |
| --- |
| **ในการประชุมวิชาการนานาชาติ Pure and Applied Chemistry International Conference 2025 (PACCON2025) สมาคมเคมีแห่งประเทศไทยฯ ร่วมกับสาขาวิชาเคมี สำนักวิชาวิทยาศาสตร์ มหาวิทยาลัยเทคโนโลยีสุรนารี จัดการประชุมหัวหน้าภาควิชาเคมีแห่งประเทศไทย ครั้งที่ 43 และการประชุมใหญ่สามัญสมาคมเคมีแห่งประเทศไทยฯ ในวันพฤหัสบดีที่ 13 กุมภาพันธ์ 2568 ณ ห้องประชุม VANDA โรงแรมกรีนเนอร์รี่รีสอร์ทเขาใหญ่ อ.ปากช่อง จ.นครราชสีมา** |
| 1. รูปการณ์เข่าร่วมประชุมเพื่อรับทราบกิจกรรมต่างๆ ของสมาคมเคมี และการประชุมหัวหน้าภาควิชาเคมีแห่งประเทศไทย |
| 2. ได้ถ่ายรูปร่วมในการประชุมสมาคมเคมี และการประชุมหัวหน้าภาควิชาเคมีแห่งประเทศไทย |

*หมายเหตุ : 1. เอกสารแนบเช่น สำเนาบทคัดย่อ หรือโปสเตอร์(ย่อขนาด A4) หรือบทความฯ ฉบับเต็มสำเนาใบรับรองหรือหนังสือ*

*รับรองหรือใบประกาศนียบัตรหรือวุฒิบัตรฯลฯ ซึ่งเป็นหลักฐานว่าได้เข้าร่วมงานจริง*

*2. กรณีที่ประสงค์จะรายงานฯ กรณีไม่ได้งบพัฒนาบุคลากรหรือไม่ใช้งบประมาณ ให้ใช้แบบฟอร์มฯ นี้*

3. ให้จัดรูปแบบและขยายพื้นที่ตามรายละเอียดเนื้อหาหรือข้อความ ตามความเหมาะสม